
Niccolo Machiavelli 

şi ce îi datorăm 
Numele diplomatului, filosofului, omului politic și scriitorului florentin Niccolo 
Machiavelli este cunoscut celor mai mulţi dintre noi prin prisma unei zicale, 
aunui proverb: „Scopul scuză mijloacele”. De asemenea, înţelesul termenului 

„machiavelic” face referire, poate prea mult și pe nedrept în ceea ce-l privește pe 


autor, doar la butada amintită, însemnând: duplicitar, fals, fariseic, făţarnic, ipocrit, 
mincinos, perfid, prefăcut, șiret, viclean. |oe cippiAN PLĂIAȘU 

Probabil cea mai tradusă și cunoscută lucrare a unui 
autor italian, Principele este ultima carte a lui Machiavelli. 
Ceea ce este cu adevărat surprinzător este faptul că o lucra- 
re scrisă în vremea condotierilor, pe când Petru Rareș, voie- 
vodul Moldovei, se afla pe tron și plătea tribut unui alt per- 
sonaj celebru azi, sultanul Suleyman Magnificul, este de ac- 
tualitate și azi. 

Născut în 1469, la câţiva ani după căderea 
Constantinopolului sub turci, în vremea în care sultanul 
Mahomed al II-lea se afla pe tronul Imperiului Otoman 
și când Ștefan cel Mare stăpânea Moldova, Niccolă di 
Bernardo dei Machiavelli avea să se afirme după procla- 
marea Republicii Florentine, în 1498. A fost secretar al 
„Consiliului celor Zece”, consiliu care conducea negocierile 
diplomatice și supraveghea operațiunile militare ale repu- 
blicii. Printre însărcinările sale s-au numărat vizitele la su- 
veranul francez, la Sfântul Scaun și la împăratul german. 
În timpul misiunilor sale a cunoscut mulți dintre principii 
italieni și suverani străini, cărora a putut să le studieze stra- 
tegiile politice. Poate cel pe care l-a urmărit în mod special a 
fost Cesare Borgia, care era preocupat, la vremea respectivă, 
de extinderea posesiunilor sale în Italia Centrală. 

Din 1503 până în 1506, Machiavelli a reorganizat apă- 
rarea militară a Republicii Florentine. În 1512, când familia 
florentină Medici a recâștigat puterea asupra Florenței și re- 
publica a fost dizolvată, Machiavelli a fost destituit din func- 
ţie și arestat pentru scurt timp. A fost închis în Florenţa, 

PRINCIPELE LUI MACHIAVELLI NICOLAE FILIMON, în lucrarea sa intitulată 
ÎN ROMÂNIA Ciocoii vechi și noi, amintește că în biblioteca 
personajului principal se distinge existența 

UNA dintre primele referiri în spaţiul Principelui, folosit de acesta ca mijloc pentru 
MACHIAVELLI românesc la celebra carte a secretarului „Visul de mărire". 

florentin o face domnitorul fanariot Nicolae 

Mavrocordat. Acesta s-a interesat mai mult MIHAI EMINESCU traduce, în decursul anilor 

însă de lucrarea Discorsi sopra prima deca di 1877-1883 în vremea în care lucra la ziarul 

Tito Livio (Discursuri asupra primei decade „Timpul, capitolele al XVIII-lea și al XIX-lea 

a lui Titus Livius), asupra căreia a făcut și din Principele. Tot în această publicaţie a 

numeroase adnotări pe marginea unei ediţii scris și articole despre concepţia politică a 

italiene. secretarului florentin. 

IDEILE machiavelliene se întâlnesc și în ION LUCA CARAGIALE a tradus capitole 

scrierile lui |.H. Rădulescu și C. Negruzzi. din Principele, dar s-a și inspirat în nuvela 

NICCOLO MACHIAVELLI și Cesare Borgia 





fiind învinuit de o presupusă conspirație împotriva noii 
puteri. După eliberarea sa, a fost exilat și detașat în San 
Casciano, unde a scris cele mai importante lucrări. În ciu- 
da încercărilor sale de a câștiga încrederea Casei de Medici, 
nu a revenit niciodată la poziția înaltă pe care o deținuse în 
cadrul guvernului anterior. Când republica a fost reinsta- 
urată pentru scurt timp, în 1527, a fost suspectat de mulți 
republicani că ar susține Casa Medici. În acelaşi an a mu- 
rit, la Florența, și a fost îngropat în Basilica Santa Croce. 


„ESTE MULI MAI SIGUR PENTRU 
TINE SA FII TEMUT DECAT IUBIT 


Principele a rămas cunoscut drept cartea de căpătâi a lui 
Machiavelli, deși fiorentinul mai are și alte lucrări care îi 
completează opera. In tratatul său care a împlinit cinci se- 





cole de existență, Machiavelli descrie metodele prin care un 
principe poate dobândi și menţine puterea politică. Unii au 
privit cartea ca o sprijinire a tiraniei și a despotismului unor 
conducători, precum Cesare Borgia. Totuși, lucrarea este ba- 
zată pe credința lui Machiavelli că un suveran nu este con- 
strâns de normele etice tradiționale: „Se pune astfel pro- 
blema dacă este mai bine să fii iubit decât temut sau invers. 
Răspunsul este că ar trebui să fii și una, și alta; dar întru- 
cât este greu să împaci aceste două lucruri, spun că, atunci 
când unul din două trebuie să lipsească, este mult mai si- 
gur pentru tine să fii temut decât iubit”. În viziunea sa, un 
principe ar trebui să fie preocupat doar de putere și să se 
supună doar regulilor care duc spre succes în acțiunile po- 
litice. Machiavelli credea că aceste reguli pot fi descoperite, 
prin deducție, din practicile politice ale vremii, ca și ale pe- 
rioadelor anterioare. 


„Kir lanulea"' din lucrarea machiavelliană 
„Belfagor archidiavolo". 

În opera sa publicistică, Caragiale se 
dovedește a fi un bun cunoscător al 
secretarului florentin. In numerele 5, 7, 

13, 27, din mai 1896, ale „Epocii literare", 
comentând Principele, Caragiale afirma că 
„acesta (Principele — s.n.) trebuie să întrebe 
mereu, să asculte cu răbdare adevărul și să 
se arate supărat pe aceia care, din respect nu 
il-ar spune". 

În finalul articolului său se exprima astfel: 
„Asta e minunat la oamenii de geniu... De 
unde știa Machiavelli în secolul al XV-lea 
așa de exact istoria a două bune cunoștințe 
ale noastre — a lui Carol | al României și a lui 
Milan al Serbiei ? — Ciudat!" 

ÎN primul deceniu al secolului trecut, filosoful 
P.P. Negulescu, publicând una dintre cele 
mai reprezentative cărţi despre Renașterea 
italiană din cultura românească, va fi 
entuziasmat de realismul lui Machiavelli, 
făcându-i un adevărat elogiu în tratatul său 
pentru încercarea de a lumina lumea. 


ÎN anul 1910 se face prima traducere 
integrală a lucrării lui Machiavelli în limba 
română de către colonelul Grigore Handoca. 
Traducerea este efectuată din versiunea 
franceză și nu din limba originală. 


O traducere de mare rigoare științifică a fost 
realizată în anul 1940 de celebra italienistă 
Nina Facon. 


URMĂTOAREA traducere a fost realizată 
tot de Nina Fagcon în 1960, iar Constantin 
Antoniade a realizat cel mai serios studiu, 
o veritabilă monografie despre Machiavelli: 
Machiavelli. Omul, timpurile, opera. 


O altă contribuţie importantă la cunoașterea 
operei lui Machiavelli îi aparține unui mare 
italienist, profesorul Alexandru Balaci, care, 
în 1969, a scris studiul intitulat: „Niccold 
Machiavelli, secretarul florentin". 


CEA mai recentă traducere a prestigioasei 
opere a fost realizată în anul 1995, când 
colecţia „Biblioteca pentru toţi", unde a fost 
încadrată, împlinea o sută de ani. 

